laion/Wikipedia-Exotic huggingface dataset:
הסוללים

הַסּוֹלְלִים הוא קיבוץ מתחדש בגליל התחתון, סמוך לצומת המוביל, בתחום השיפוט של המועצה האזורית עמק יזרעאל. שם הקיבוץ הוא סמלי, מתוך שאיפה לסלילת דרך להתיישבות יהודית באזור הצפון. הקיבוץ הוקם ביולי 1949 על ידי חברי תנועת "מכבי צעיר" יוצאי הפלמ"ח וגרעין מארצות הברית. שמו מסמל את רצונם של המתיישבים לסלול את דרכם להתיישבות בארץ ישראל. על אף ניסיונות קליטה של קבוצות צעירים שהגיעו מהארץ ומחו"ל, נתקל הקיבוץ בשנותיו הראשונות בקושי בגיוס חברי קיבוץ נוספים. כיום מוגדר "הסוללים" כקיבוץ מתחדש (מופרט) והחברים בו מקבלים שכר דיפרנציאלי (לא שוויוני). בעבר פעל ביישוב מפעל "לינרו" לייצור כלי שרטוט ולוחות אור (נסגר בשנת 2006), ענפים חקלאיים (גידולי שדה, לול, בקר) ושתי מדגרות. רבים מהחברים עובדים מחוץ ליישוב. ענפים פעילים ביישוב כוללים לול, מדגרה, גידולי שדה, מטע זיתים, עדר בקר (הרועה על גבעות האלונים) ומתחם תעשייה ובו כעשר חברות, מרביתן בבעלות תושבי היישוב. בשנת 1998 הונחה אבן הפינה לשכונת הרחבה קהילתית בשם "נוף אלונים" ובה 115 יחידות דיור, שאכלוסן הושלם בשנת 2003. לשם הפעילות המשותפת בין ההרחבה לקיבוץ הוקמה אגודה שיתופית. וכיום ישנו שיתוף בין הקיבוץ להרחבה בכל הנוגע לפעילויות החברתיות והקהילתיות. ילדי הסוללים לומדים בבית הספר היסודי "רעים" שנמצא ביישוב שמשית. בוגרי בית הספר היסודי ממשיכים לרוב ללמוד בבית הספר השש-שנתי העמק המערבי בקיבוץ יפעת. בשנת 2013 הוקם ביישוב בית כנסת המשמש את תושבי ההרחבה והקיבוץ. היישוב נמצא במרכזה של רשת שבילי הליכה ושבילי אופניים. את היישוב מקיף שביל אופניים - הידוע בשם "סינגל הסוללים". השביל עובר בלב יער אלונים ומהווה חלק ממכלול שבילי האופניים של אלון הגליל. בניין חדר האוכל לשעבר, היום מרכז קהילתי. מדיה וקבצים בנושא הסוללים בוויקישיתוף אתר האינטרנט הרשמי של הסוללים הסוללים (ישראל), דף שער בספרייה הלאומית הסוללים באתר הרשות לפיתוח הגליל הסוללים, במרכז המידע לנגב ולגליל של תנועת אור מיכאל יעקובסון: סקירה אדריכלית על מבנה חדר האוכל, באתר 'חלון אחורי', 2.1.2015 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 יישוב קיבוצי ליד ציפורי, על המשמר, 22 ביולי 1949 ערך זה הוא קצרמר בנושא קיבוצים. אתם מוזמנים לתרום לוויקיפדיה ולהרחיב אותו.
אורי עופר

אורי עופר (נולד ב-14 ביוני 1937) הוא יועץ תיאטרון ומפיק מופעי תרבות, לשעבר המנהל הכללי של התיאטרון הקאמרי, ומיוזמי ומייסדי האופרה הישראלית החדשה והמשכן לאמנויות הבמה בתל אביב ומנהלם הראשון. נולד בירושלים למשפחת הירש. התחנך ולמד בירושלים בבית הספר היסודי בית הכרם ובבית חינוך תיכון. התגייס לנח"ל והיה חבר קיבוץ יזרעאל. בשנים 1963–1967 היה סגן מנהל מרכז ההסברה במשרד ראש הממשלה. בשנים 1967–1986 היה המנהל האדמיניסטרטיבי והמנהל הכללי של התיאטרון הקאמרי. בתקופתו עלתה הרמה המקצועית של התיאטרון לרמה של טובי התיאטרונות בעולם. היה שותף להפקה של מחזותיו של אחד מגדולי מחזאי ישראל בכל הזמנים - חנוך לוין - ביניהם מלכת האמבטיה 1970, יעקובי ולידנטל 1972 וסוחרי גומי 1972, יסורי איוב 1981, הזונה הגדולה מבבל 1982. בשנים 1986–1996 הקים וניהל את האופרה הישראלית החדשה ואת המשכן לאמנויות הבמה בתל אביב. במקביל היה המנהל הכללי של המשכן לאומנויות הבמה. הוא כתב את הפרוגרמה להקמת המשכן וניהל את הקמתו ותפעולו בשנתו הראשונה. שמש כיו"ר ועדת הפרסים של האקדמיה הישראלית לתיאטרון. מאז שנת 1996 יועץ תיאטרון ומפיק מופעי תרבות. בתפקידו כיועץ תיאטרון סייע בין השאר להקמה והתחדשות: אולמי התיאטרון בבית ציוני אמריקה, בית שמואל בירושלים, התיאטרון הקאמרי החדש; היכלי התרבות בראשון לציון, באשקלון, יבנה, מעלות, טבריה; המשכן לאמנויות הבמה בבאר שבע; היכל אומנויות הבמה בהרצליה. הוא עוסק עתה בין השאר בייעוץ להקמת היכלי התרבות באשדוד, ביבנה, ברחובות, בטבריה, בצפת, בכפר סבא, במעלות ועוד. משמש כיועץ תיאטרון למפעל הפיס. מאז שנת 1996 השתתף בהפקת מופעי אומנות גדולים כמו עלובי החיים בשנת 1999 בשיתוף עם המשכן לאמנויות הבמה; פורגי ובס 2001 ונבוקו 2003 בשיתוף עם האופרה הישראלית. הוא השתתף במסגרת צמח/עופר הפקות בע"מ בהבאה לישראל של הופעות של להקת בוריס אייפמן מסנקט פטרסבורג (2000-2013), להקת המחול של מרתה גרהם מניו יורק, להקת המחול אלווין איילי (2008–2012), מאמה מיה 2007, סיפור הפרברים 2009, המחזמר קורוס ליין 2011 ואחרים. במאי 2013 הוענק לו פרס הוקרה על תרומה מיוחדת לתיאטרון הישראלי והאופרה. בשנת 2017 הוענק לו תואר יקיר העיר תל אביב-יפו. אורי עופר נשוי ואב לשלושה. פרופ' חנוך רון, האופרה הישראלית : הרנסאנס החדש בחיי המוסיקה בישראל, באתר הספרייה הווירטואלית של מטח, 1998 ציפי שוחט, התרשמות ברמה האנושית, באתר הארץ, 24 במרץ 2008 מרב יודילוביץ', פרס מפעל חיים בתיאטרון לעודד תאומי, באתר ynet, 9 במרץ 2011 מרב יודילוביץ', סיפור הפרברים: הדבר האמיתי מגיע לישראל, באתר ynet, 2 בספטמבר 2009 מאיה נחום שחל, פרס התיאטרון הישראלי, באתר כלכליסט, 17 באפריל 2013 פרסום שמות יקירי העיר תל אביב-יפו לשנת 2017 באתר "הבמה"
משפט פיק

משפט פיק הוא משפט גאומטרי שמספק נוסחה לחישוב השטח של מצולע שקודקודיו נמצאים על נקודות בעלות קואורדינטות שלמות במישור הקרטזי. המשפט קובע שאם בפנים המצולע נמצאות i נקודות ועל צלעותיו (כולל קודקודים) נמצאות b נקודות, אז השטח, A, הוא: A = i + b 2 − 1 {\displaystyle A=i+{\frac {b}{2}}-1} את המשפט גילה והוכיח גאורג אלכסנדר פיק בשנת 1899. פיק היה מתמטיקאי אוסטרי-יהודי, שנספה בטרזיינשטאט בשנת 1942. ניתן להראות שלא ניתן להכליל את המשפט לשלושה ממדים באמצעות ספירת הנקודות בתוך הפאון ועל פניו והשוואה לנפח שלו. עם זאת, ניתן להכליל לממד גבוה יותר באמצעות פולינום ארהרט. ניתן גם להכליל את הנוסחה לפני השטח של פאונים. יהיה P מצולע כלשהו המקיים את תנאי המשפט, ו-T משולש החולק צלע משותפת עם P ונמצא מחוץ לו. נניח שמשפט פיק נכון עבור P ו-T. אנחנו רוצים להוכיח שגם המצולע P+T המתקבל מצירוף המשולש למצולע מקיים את משפט פיק. כיוון ש-P ו-T חולקים צלע משותפת, כל הנקודות שהיו על צלע זאת הופכות להיות נקודות פנימיות במצולע החדש, מלבד הקצוות, שנשארות על השפה. אם נסמן את הנקודות שהיו על הצלע המשותפת ב-c, נסמן את מספר כל הנקודות הפנימיות במצולע i ונסמן את מספר כל הנקודות שמונחות על צלע של מצולע b, נקבל: i P T = ( i P + i T ) + ( c − 2 ) {\displaystyle i_{PT}=(i_{P}+i_{T})+(c-2)\,} , ו- b P T = ( b P + b T ) − 2 ( c − 2 ) − 2 {\displaystyle b_{PT}=(b_{P}+b_{T})-2(c-2)-2\,} ולכן ( i P + i T ) = i P T − ( c − 2 ) {\displaystyle (i_{P}+i_{T})=i_{PT}-(c-2)\,} , ו- ( b P + b T ) = b P T + 2 ( c − 2 ) + 2 {\displaystyle (b_{P}+b_{T})=b_{PT}+2(c-2)+2\,} כיוון שהנחנו ש-P ו-T מקיימים את משפט פיק, מקבלים: A P T = A P + A T = ( i P + b P / 2 − 1 ) + ( i T + b T / 2 − 1 ) = ( i P + i T ) + ( b P + b T ) / 2 − 2 = i P T − ( c − 2 ) + ( b P T + 2 ( c − 2 ) + 2 ) / 2 − 2 = i P T + b P T / 2 − 1. {\displaystyle {\begin{aligned}A_{PT}&=A_{P}+A_{T}\\&=(i_{P}+b_{P}/2-1)+(i_{T}+b_{T}/2-1)\\&=(i_{P}+i_{T})+(b_{P}+b_{T})/2-2\\&=i_{PT}-(c-2)+(b_{PT}+2(c-2)+2)/2-2\\&=i_{PT}+b_{PT}/2-1.\end{aligned}}} קיבלנו שאם המשפט נכון עבור מצולע בעל n צלעות, הוא נכון גם עבור מצולע בעל n+1 צלעות. לכל מצולע ניתן לבצע טריאנגולציה, כלומר לחלק למשולשים. לכן, בעזרת אינדוקציה אפשר להראות שמספיק שהמשפט יהיה נכון למשולשים, בשביל שיהיה נכון לכל מצולע. נותר להוכיח את בסיס האינדוקציה - להראות שהמשפט נכון עבור משולשים: תחילה יש להראות שהמשפט נכון עבור מלבן שצלעותיו מקבילות לצירים וקודקודיו על נקודות שלמות. ואכן, אם המלבן הזה הוא m x n, אז ישנן (m+n)‏2 נקודות על השפה שלו, ו- (m-1)(n-1) נקודות בתוכו, ומתקיים: 2 ( m + n ) 2 + ( m − 1 ) ( n − 1 ) − 1 = m ⋅ n {\displaystyle {\frac {2(m+n)}{2}}+(m-1)(n-1)-1=m\cdot n} מכך נובע שהמשפט נכון עבור משולש ישר-זווית שצלעותיו מקבילות לצירים, שהרי ניתן לקבל אותם על ידי "גזירת" המלבן לאורך האלכסון כל משולש ניתן להפוך למלבן על ידי הצמדת משולשים ישרי זווית (מקסימום שלושה) בעלי צלעות מקבילות לצירים. כיוון שהמלבן, וכל המשולשים, מקיימים את המשפט, אז גם המשולש המקורי מקיים אותו. שני השלבים האחרונים נבעו מכך שאם PT הוא מצולע שמקיים את משפט פיק, אז גם המצולע P והמשולש T שהרכיבו אותו מקיימים את משפט פיק. ניתן להראות זאת באותה דרך המוצגת לעיל. מדיה וקבצים בנושא משפט פיק בוויקישיתוף סריגים ושברים פשוטים: משפט פיק, באתר מחלקה להוראת המדעים, מכון ויצמן למדע Tom Davis, משפט פיק (באנגלית) משפט פיק, באתר MathWorld (באנגלית)
ראש הנקרה (קיבוץ)

רֹאׁׁשׁ הַנִּקְרָה או כְּפַר רֹאׁׁשׁ הַנִּקְרָה הוא קיבוץ בצפון הגליל המערבי ליד הגבול בין ישראל ולבנון, מצפון לעיר נהריה. זהו היישוב הצפוני ביותר לחוף ימה של ישראל. הקיבוץ משתייך למועצה אזורית מטה אשר. נקרא על שם האתר ראש הנקרה. הקיבוץ הוקם עם תום מלחמת העצמאות על ידי שתי קבוצות של לוחמים משוחררים מחטיבת "יפתח" של הפלמ"ח, חברי הכשרת חניתה שנמנו קודם עלייתם ארצה על ילדי סלבינו ועלו ארצה ב-1946 באוניית המעפילים "אנצו סירני", והכשרת "אבוקה" של התנועה המאוחדת. הקיבוץ עלה על הקרקע ב-6 בינואר 1949 ועבר למקום הקבע שלו על מורד רכס ראש הנקרה ב-1 באוקטובר 1950. בשנים הבאות התווספו לקיבוץ חברים שהגיעו דרך גרעינים של תנועות הנוער: הבונים, התנועה המאוחדת והנוער העובד. הקיבוץ נמנה עם יישובי קו העימות ובמהלך השנים עבר פעמים רבות הפגזות או ירי קטיושות ותושביו שהו במקלטים. ב-1974 חדר מחבל לקיבוץ, פצע קשה אחד מחברי הקיבוץ, ולאחר שהתבצר בבית נורה למוות על ידי כוח של סיירת צנחנים. בעשור הראשון של המאה ה-21 עבר הקיבוץ תהליכי הפרטה: מעבר לשכר דיפרנציאלי ושיוך דירות לחברים. ליד הקיבוץ הוקמה הרחבה הכוללת 160 בתים צמודי קרקע, והישוב הפך לאגודה קהילתית שבתוכה שומר הקיבוץ על מסגרת כלכלית נפרדת. בראשית העשור השני של המאה ה-21 התקבלו לחברות בקיבוץ כ-80 משפחות של בני הקיבוץ שבנו את בתיהם בהרחבה נוספת. הגידול באוכלוסייה והתווספות משפחות צעירות רבות חיזקו את היישוב, והפיחו רוח חדשה בפעילות התרבותית ובפעילות הנוער וחברת הילדים. לקיבוץ שני מקורות פרנסה עיקריים: חקלאות ותיירות. ענפי החקלאות הם: רפת לול בננות אבוקדו פרדס "תרביות רה"ן" - מפעל ביו-טכנולוגי לריבוי צמחים תפעול אתר התיירות של ראש הנקרה הכולל: רכבל לנקרות מופע אודיויזואלי חנות מזכרות קיוסק מנהרות הרכבת בראש הנקרה לאחר הפרטת הקיבוץ וכניסת תושבי ההרחבה, הורחבו מקורות המחיה והתגוונו: מקצועות חופשיים ושירות ציבורי, חינוך, בריאות, משטרה, רווחה, תעשייה, ועסקים פרטיים שונים. ראש הנקרה מדיה וקבצים בנושא ראש הנקרה בוויקישיתוף אתר האינטרנט הרשמי של ראש הנקרה יום כיף בראשון הנקרה, מתוך הבלוג צ'ק אין-אאוט. אתר ארכיון ראש הנקרה מידע על קיבוץ באתר הרשות לפיתוח הגליל מיכאל יעקובסון: סקירה על בניין חדר האוכל בקיבוץ בתכנון פרדי כהנא, באתר 'חלון אחורי', 18 באוגוסט 2014 6 דברים שאפשר לעשות בראש הנקרה רכבל חדש בצוקי ראש הנקרה, באתר ארכיון הסרטים הישראלי בסינמטק ירושלים, 1968 מבט אל מערות ראש הנקרה, באתר ארכיון הסרטים הישראלי בסינמטק ירושלים, 1969 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 השם הרשמי: כפר ראש הנקרה. כינוי ארעי קודם: סולם צור. על פי ועדת השמות הממשלתית, ילקוט הפרסמים 489 עמוד 1245, 31 ביולי 1956 חזית הכניסה הראשית לבניין חדר האוכל בתכנון האדריכל פרדי כהנא פנים חדר האוכל
סובין

סֻבִּין (ברבים גם: סֻבִּים) הם קליפות הגרעין של צמחים ממשפחת הדגניים: חיטה, שעורה, אורז, שיבולת-שועל, תירס ודוחן. הם מתקבלים בשלב הפרדת השכבות החיצוניות שעוטפות את הגרעין אשר נטחן לקמח. הסובין מכילים תאית וחומצה פיטית. בתזונה, התאית עוזרת לגרות את דפנות הקיבה ולהניע את פעולת העיכול אצל אדם בריא. הסובין עשירים בסיבים תזונתיים וחומצות שומן חיוניות. הם מכילים כמות משמעותית של עמילנים, חלבונים, ויטמינים ומינרלים. מכילים בעיקר סיבים שאינם מסיסים ומסייעים בתהליך העיכול על ידי הוספת נפח לצואה בדומה ללתת. בסובי חיטה, השכיח מהמינים השונים, הסובין הם כ-14% ממשקל הגרעין. סובי אורז הם תוצר לוואי של תהליך טחינת האורז (הפיכת אורז חום לאורז לבן). והם מכילים חומרים נוגדי חמצון שונים בעלי השפעה חיובית על בריאות האדם. סובי אורז מכילים רמה גבוהה של סיבים תזונתיים (בטא גלוקן, פקטין). סובין משמשים לעיתים קרובות כדי להעשיר לחמים (בעיקר מאפינס) ודגני בוקר, במיוחד לטובת הגדלת צריכת סיבים תזונתיים והם מרכיב עיקרי בפת קיבר. ביפן, משתמשים בסובי אורז להחמצה, מוסיפים אותם למים רותחים עם נצרי במבוק, ומשתמשים בהם לשטיפת כלים. בבורמה מערבבים אותם עם אפר והם משמשים כחומר ניקוי לשטיפת כלים. בנוסף מוסיפים אותם לגושי קרח מסחריים כדי לעכב את תהליך המסתם. סובי אורז ושמן סובי אורז נמצאים בשימוש נרחב בטיפולי יופי טבעי ביפן. רמות גבוהות של חומצה אולאית מאפשרות להם להיספג היטב בעור. סובין משמשים כחלק ממספוא לבהמות ובעלי חיים שונים כדוגמת: ארנבים, ביזונים, קביות ועזים, וכמשטח מזון לגידול חרקים. מדיה וקבצים בנושא סובין בוויקישיתוף ריקי תור, מזון שבריא לאכול: סובין שיבולת שועל, באתר ynet, 7 בספטמבר 2006 פיליס גלזר, מנבט ועד סובין: שדות חיטה לנצח, באתר ynet, 3 במרץ 2010 סובין, באתר אנציקלופדיה בריטניקה (באנגלית)
פיליפוס פצאלניקוס

פיליפוס פצאלניקוס (ביוונית: Φίλιππος Πετσάλνικος;‏ 1 בדצמבר 1950 – 13 במרץ 2020) היה פוליטיקאי יווני, ששימש כיושב ראש הפרלמנט ההלני (אנ') בין 2009–2012. נולד במברוחורי על יד קסטוריה במערב מקדוניה. ב-1985 נבחר לפרלמנט מטעם התנועה הסוציאליסטית הפאן-הלנית. שירת כשר הממונה על הסדר הציבורי בתקופה שבין 30 באוקטובר 1998 ל-19 בפברואר 1999 וכשר לענייני מקדוניה ותראקיה בין ה-22 באוקטובר 1996 ל-30 באוקטובר 1998. ב-24 באוקטובר 2001 מונה למשרת שר המשפטים ושימש בתפקיד זה עד 10 במרץ 2004. ב-15 באוקטובר 2009 נבחר לתפקיד יושב ראש הפרלמנט ההלני בתמיכתם של 168 מ-300 חברי הפרלמנט. ב-9 בנובמבר 2011 עלה שמו כמועמד לתפקיד ראש ממשלת האחדות הזמנית שאמורה להוביל לאישור תוכנית הצנע והקיצוצים שנכפתה על יוון על ידי מדינות אירופה, כתנאי לקבלת סיוע כלכלי שנדרש למדינה בהתמודדותה עם המשבר הכלכלי שפקד אותה בסוף העשור הראשון של המאה ה-21 בשנת 2015 ביחד עם יורגוס פפנדראו הוא הקים מפלגה שלא עברה את אחוז החסימה בבחירות שנערכו באותה שנה. פצאלניקוס למד באוניברסיטת סלוניקי ובאוניברסיטת בון. נפטר ב-13 במרץ 2020. היה נשוי לעורכת דין גרמנייה, מריאלה בינדביק. לזוג היו שלושה ילדים. מדיה וקבצים בנושא פיליפוס פצאלניקוס בוויקישיתוף אתר האינטרנט הרשמי של פיליפוס פצאלניקוס (ביוונית) (ביוונית) Nick Kampouris, Former Speaker of the House Filippos Petsalnikos Dies at 70 | GreekReporter.com, ‏13 במרץ 2020 (באנגלית)
קייסה ברגקוויסט

קייסה מרגרטה ברגקוויסט (בשוודית: Kajsa Margareta Bergqvist; נולדה ב-12 באוקטובר 1976) היא אתלטית שוודית, אלופת עולם, אלופת אירופה, בעלת מדליית ארד אולימפית ושיאנית העולם באולם הנוכחית (2017) בקפיצה לגובה (2.08 מטר). ברגקוויסט נולדה בסולנטונה (מצפון לסטוקהולם) ועברה להתגורר במונקו. שיאה האישי העומד על 2.06 מטר, נקבע בגרמניה בשנת 2003, הוא השיא השוודי. ב-2004 נפצעה ולא השתתפה באולימפיאדת אתונה. שנה אחר כך חזרה להשתתף באליפות העולם שנערכה בהלסינקי וזכתה במדליית זהב. ב-5 בפברואר 2006, שברה ברגקוויסט את שיא העולם באולם בקפיצה לגובה, כשקפצה לגובה של 2.08 מטר. מדליית זהב באליפות אירופה באולם ב-2000 שנערכה בגנט, בלגיה (2.00 מטר) מדליית ארד באולימפיאדת סידני (2000) (1.99 מטר) מדליית זהב באליפות העולם באולם ב-2001 שנערכה בליסבון, פורטוגל (2.00 מטר) מדליית ארד באליפות העולם באתלטיקה ב-2001 אדמונטון, קנדה (1.97 מטר) מדליית זהב באליפות אירופה באולם ב-2002 שנערכה בווינה, אוסטריה (1.95 מטר) מדליית זהב באליפות אירופה ב-2002 שנערכה במינכן, גרמניה (1.98 מטר) מדליית זהב באליפות העולם באולם ב-2003 שנערכה בברמינגהאם, בריטניה (2.01 מטר) מדליית ארד באליפות העולם באתלטיקה ב-2003 שנערכה בפריז, צרפת (2.00 מטר) מדליית זהב באליפות העולם באתלטיקה ב-2005 שנערכה בהלסינקי, פינלנד (2.02 מטר) מדליית ארד באליפות אירופה באתלטיקה ב-2006 שנערכה בגטבורג, שוודיה (2.01 מטר) בסילבסטר 2007 התחתנה ברגקוויסט עם שחקן ובמאי שוודי, מאנס הרנגרן. הזוג הודיע על גרושיו בתחילת 2011. בדצמבר 2011 היא הודיעה לתקשורת שהיא נמצאת במערכת יחסים זוגית עם אישה, "כלסבית כמו שאני מרגישה היום, כהטרוסקסואלית כמו שהרגשתי כשהייתי יחד עם מאנס. אבל כשאזדקן ואתבונן אחורה על החיים שלי, אולי יהיה אפשר לחשוב שאני ביסקסואלית." מדיה וקבצים בנושא קייסה ברגקוויסט בוויקישיתוף קייסה ברגקוויסט, באתר הוועד האולימפי הבין-לאומי קייסה ברגקוויסט, באתר olympedia.org קייסה ברגקוויסט, באתר התאחדות האתלטיקה הבין-לאומית קייסה ברגקוויסט, באתר Track and Field (נשים)
מונוטרופה אוניפלורה

מונוטרופה אוניפלורה (שם מדעי: Monotropa uniflora) הוא מין של צמח ספרופיטי במשפחת האברשיים. מראהו דומה למקטרת שלום אינדיאנית, ומכאן אחד מכינוייו של הצמח. מין זה הוא טפיל: אין בו כלורופיל והוא יונק את מזונו מריקבון, מפטריות או מעצים קרובים, בדומה לפטריות. הוא יכול לחיות במרחבים חשוכים מאוד הודות לעובדה שקיומו אינו תלוי באור. אורכו הממוצע נע בין 10 ל-30 סנטימטר. צבעי הצמח אינם אחידים: לעיתים לבן לגמרי, או לבן עם אזורים שחורים, ואף ורוד. הצמח חי באסיה, בצפון אמריקה ובדרום אמריקה. מדיה וקבצים בנושא מונוטרופה אוניפלורה בוויקישיתוף מונוטרופה אוניפלורה, באתר ITIS (באנגלית) מונוטרופה אוניפלורה, באתר NCBI (באנגלית) מונוטרופה אוניפלורה, באתר האנציקלופדיה של החיים (באנגלית) מונוטרופה אוניפלורה, באתר Tropicos (באנגלית) מונוטרופה אוניפלורה, באתר GBIF (באנגלית) מונוטרופה אוניפלורה, באתר The Plant List (באנגלית) מונוטרופה אוניפלורה, באתר IPNI (באנגלית) מונוטרופה אוניפלורה, באתר אנציקלופדיה בריטניקה (באנגלית)
סטרגה (ליקר)

סטרגה (באיטלקית: Strega, מילולית: מכשפה) הוא ליקר תבלינים איטלקי, שבולט בו הזעפרן. זהו הליקר האיטלקי הוותיק ביותר המיוצר ללא הפסקה. הליקר מיוצר משנת 1860 על ידי משפחת אלברטי מן העיר בנוונטו, לטענת היצרן מקורו של מתכון הליקר, העובר מאב לבן, מנזירים שקיבלו אותו ממכשפות. אגדת הכישוף משפיעה על כל אופני השיווק של המשקה ועל תוית הבקבוק מופיעות מכשפות רוקדות סביב עץ. המתכון סודי ומכיל 70 תבלינים בהם קינמון, מנתה, תמציות פרחים ומעל הכל זעפרן המעניק למשקה את צבעו הכתום בהיר. לאחר השריה של הצמחים באלכוהול וזיקוק שלהם, מיושן המשקה בחביות עץ אלון. המשקה משמש כדיז'סטיף, מהווה רכיב בקוקטיילים ובמתכונים לעוגות שהמפורסמת שבהן היא הטורטה קפרזה (Torta Caprese), עוגת שוקולד ואגוזים של האי קאפרי. גואידו אלברטי, ממשפחת היצרנים ובעל המותג, תורם החל משנת 1947 את הפרס הספרותי האיטלקי החשוב ביותר, פרס סטרגה. מדיה וקבצים בנושא סטרגה בוויקישיתוף אתר האינטרנט הרשמי של סטרגה (באנגלית) נא להכיר: ליקר סטרגה, מגזין "בקבוק" דף המותג בעברית
סטרגה

האם התכוונתם ל... סטרגה (ליקר) – ליקר פרס סטרגה – פרס ספרותי איטלקי
רובין האדום

רובין האדום (באנגלית: Red Robin, מילולית: הציפור קיכלי אדום-חזה) הוא דמות משנה בדיונית המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת Batman #436 מאוגוסט 1989 ונוצרה על ידי הכותב מארב וולפמן והמאייר פאט ברודריק. עד כה חלקו בנטל הדמות ארבע דמויות - דיק גרייסון, ג'ייסון טוד, יוליסס ארמסטרונג וטים דרייק, המזוהה ביותר עם הדמות. ביקום הבדיוני של Kingdom Come, דיק גרייסון נוטל בשנית את זהותו של רובין, והופך לרובין האדום. עיצוב תלבושתו דומה לזו של באטמן מאשר תלבושות קודמות של רובין. מאז, רובין האדום הופיע מחדש באירועים שהובילו למשבר האחרון משנים 2007–2008 - שם התגלה כי לא היה זה גרייסון כי אם ג'ייסון טוד מתחת לתחפושת. לקראת אירועי "באטמן: נוח בשלום" משנת 2008, יוליסס ארמסטרונג - הידוע בכינוי אנרכיה - הופיע זמנית כרובין האדום. בשנת 2009 החלה הרצת סדרה חדשה באותו שם, כאשר את זהות רובין האדום נטל טים דרייק. דמותו של דרייק מדורגת במקום ה-32 ברשימת מאה גיבורי העל הגדולים, לפי IGN. בשנת 2021, טים דרייק יצא מהארון כביסקסואל. דף הדמות באתר הרשמי של DC קומיקס דף הדמות בפרויקט פאנדום של DC קומיקס Top 100 Comic Book Heroes: #32 - Tim Drake Selome Hailu, Tim Drake’s Robin Comes Out as Bisexual in New Batman Comic Book, וראייטי, ‏10 באוגוסט 2021 (באנגלית) ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
דגל ולנסיה

דגל ולנסיה (בספרדית: La bandera de la Comunidad Valenciana - מילולית: דגל הקהילה של ולנסיה) הוא דגלה של הקהילה האוטונומית ולנסיה ושל העיר ולנסיה המשמשת כבירתה. עיצובו מבוסס על הסניירה ההיסטורי, דגלה של ממלכת אראגון, דגל זהב עליו ארבעה פסים אדומים אופקיים, המושחת בפס כחול הנמשך על פני 1/4 מרוחבו של הדגל, עליו עיטורי זהב ואבני חן המדמים כתר מלכות. הדגל אומץ ב-10 ביולי 1984. הדגל חייב להיות מונף מעל כל בניין השייך לממשלת הקהילה האוטונומית. כאשר מונף לצידו של הדגל הלאומי הספרדי, האחרון יונף במיקום של כבוד בימין השורה. דגל הקהילה לעולם לא יהיה גדול יותר מן הדגל הספרדי, ולעולם לא יהיה קטן יותר מכל דגל אחר אשר יונף לצידו. סמל ולנסיה מדיה וקבצים בנושא דגל ולנסיה בוויקישיתוף דגל ולנסיה, באתר דגלי העולם (באנגלית) תמונות היסטוריות ימין השורה היא הצד השמאלי מכיוון מבטו של הצופה - ראו גם ימין ושמאל בהרלדיקה ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ברקה (פירושונים)

האם התכוונתם ל... ברקה – כפר ערבי שחרב ברקה (אנ') – מושבה יוונית עתיקה על חופי צפון אפריקה (כיום בלוב), ובהמשך עיר רומית וביזנטית. הייתה חלק מפנטפוליס (חמש ערים) קירנה, לצד קירנה עצמה. ברקה – כינוי (בעיקר בערבית) לאזור מזרח לוב (קירנאיקה) על־שם העיר הקדומה משפחת ברקה – משפחת אצולה מקרתגו חמלקרת ברקה – מדינאי ומצביא בן קרתגו חניבעל ברקה - מצביא ומדינאי בן קרתגו מאגו ברקה – מצביא בן קרתגו עזרובעל ברקה – מצביא בן קרתגו אמירי ברקה – משורר אמריקאי ברק (פירושונים) ברכה (פירושונים)
2 Unlimited

2 Unlimited (בעברית: טו אנלימיטד) הוא הרכב יורודאנס שנוסד בשנת 1991. ההרכב היה פרי יוזמתם של המפיקים הבלגים ז'אן פול דה-קוסטר ופיל ויילד, והורכב מהזמרים ריי סליג'נגורד ואניטה דות'. במהלך שנות התשעים הלהקה זכתה לפופולריות עצומה ברחבי העולם והצליחה להביא 16 להיטים לפסגת מצעדי הפזמונים והצליחה למכור מעל ל-18 מיליון תקליטים ברחבי העולם. חלק מן השירים הנודעים והמצליחים ביותר של ההרכב כוללים את השירים "Get Ready for This", "Twilight Zone", "No Limit" ו-"Tribal Dance". הלהקה התפרקה בשנת 1996 בשל סכסוכים על הכיוון המוזיקלי של ההרכב. בשנת 1998 המפיקים הבלגים ז'אן פול דה-קוסטר ופיל ויילד ניסו להקים הרכב חדש תחת השם "2 Unlimited", עם הזמרים רומי ואן אוג'ן ומארגון ואן איווארדן. ניסיון זה לא זכה להצלחה והלהקה בהרכב החדש התפרקה בשנית בשנת 1999. לאחר הפירוק אניטה החלה לעבוד עבור תחנת הרדיו ההולנדית "Radio 538" וריי ניסה להתחיל קריירת סולו אך לא זכה להצלחה מסחרית. ב-11 באפריל 2009 סליג'נגורד ודות' חזרו להופיע שוב בפעם הראשונה מזה 13 שנה בקונצרט בשם "אני אוהב את שנות ה-90" שנערך בהאסלט שבבלגיה. בינואר 2010 הלהקה הוציא לשווקים סינגל חדש בשם "In Da Name Of Love" תחת השם "ריי ואניטה". השיר הגיע למקום החמישי במצעד הסינגלים ההולנדי. מדיה וקבצים בנושא 2 Unlimited בוויקישיתוף אתר האינטרנט הרשמי של 2 Unlimited (באנגלית) 2 Unlimited, ברשת החברתית פייסבוק 2 Unlimited, ברשת החברתית אקס (טוויטר) 2 Unlimited, ברשת החברתית אינסטגרם 2 Unlimited, סרטונים בערוץ היוטיוב 2 Unlimited, במסד הנתונים הקולנועיים IMDb (באנגלית) 2 Unlimited, באתר אפל מיוזיק (באנגלית) 2 Unlimited, באתר ספוטיפיי 2 Unlimited, באתר Last.fm (באנגלית) 2 Unlimited, באתר AllMusic (באנגלית) 2 Unlimited, באתר MusicBrainz (באנגלית) 2 Unlimited, באתר דיזר 2 Unlimited, באתר Yandex.Music (ברוסית) 2 Unlimited, באתר Discogs (באנגלית) 2 Unlimited, באתר Songkick (באנגלית) 2 Unlimited, באתר Genius 2 Unlimited, באתר SecondHandSongs 2 Unlimited, באתר בילבורד (באנגלית) 2 Unlimited, באתר טיידל (באנגלית) 2 Unlimited, באתר אמזון מיוזיק
הידראוליקה

הידראוליקה היא מדע העוסק בחוקי שיווי המשקל וחוקי התנועה של נוזלים, אשר זורמים בתנאי לחץ. מערכת מדעית זו אף מפתחת שיטות ליישום חוקים אלה. לרוב, השימוש במונח הידראוליקה מתייחס לזרימת מים במערכת צינורות לחץ, אשר דוחסות נוזל ובכך מעבירות כוח. נוזלים וגזים (המכונים יחד זורמים) מורכבים ממספר רב של מולקולות אשר נעות באופן אקראי לכל הכוונים. בכל זמן נתון מספר רב של מולקולות מתנגשות זו בזו או במשטח, והכוח אשר הן מפעילות בהתנגשות זו יוצר לחץ אחיד בקירוב טוב. מקור השם הוא ביוונית הידרו – מים, אולוס – צינור. כיום משתמשים בחוקי ההידראוליקה בכל מדעי הטבע ובענפי הטכנולוגיה בהם יש לנוזלים תפקיד חשוב. תנועת מים במובילים קרקעיים ותת-קרקעיים, אספקת מים, ניקוז, הובלת שפכים, טיהור שפכים, הגנה מפני שיטפונות, הפקת אנרגיה הידרו-חשמלית, הפקה והובלה של נפט, חימום, קירור וייצור מוצרי תעשייה. בהתבסס על חוקי ההידראוליקה, לעיתים מערכות משתמשות בנוזל דמוי שמן תעשייתי כאמצעי ישיר להעברת הכוח. דוגמה אחת לשימוש בהידראוליקה, היא המשאבה ההידראולית - זו משאבה שתכליתה להגביר את הלחץ של נוזלים שונים, לרוב שומניים, למטרת העברת והגברת כוח. משאבה כזו משמשת בעיקר בתעשייה להפעלת ציוד הידראולי כגון בוכנות הידראוליות. משאבות המתאימות לשימוש זה הן משאבות בוכנאיות ומשאבות גלגלי שיניים. ערך מורחב – בוכנה הידראולית בוכנה הידראולית היא התקן המשתמש בלחץ של נוזל על מנת לדחוף גליל שמבצע עבודה מכנית הדורשת כוח רב. משאבת שמן מזרימה שמן בלחץ רב אל הבוכנה. כתוצאה מלחץ השמן, הבוכנה שבגליל נעה קדימה או אחורה. אסור שתהיינה בועות אוויר במערכת, כי אוויר הוא גז הניתן לדחיסה ואילו שמן הוא נוזל שלא נדחס. לפיכך, אם יהיה אוויר במערכת, הבוכנה לא תיפתח במלואה עקב בועות אוויר שנדחסו (בצורה דומה, יש לרוקן את מערכת הבלמים שבמכונית מאוויר). יש בוכנות המקבלות את אספקת השמן ממשאבה ממונעת ויש בוכנות המקבלות את אספקת השמן שלהן ממשאבה ידנית (מגבה של רכב- ג'ק, לדוגמה). משאבה ידנית מסתמכת על חוק פסקל שקובע שלחץ הנוזל שווה בכל חלקיקי הנוזל. כוח המופעל על בוכנה קטנה (1) מתורגם לתנועת נוזל בגליל הצר (3), במכל (5), בגליל הרחב (4) ולתנועת הבוכנה הגדולה (2). הבוכנה הקטנה מניעה כמות קטנה של נוזל בעזרת שטח קטן של הבוכנה. כמות הנוזל הזו, מתחלקת על פני שטח גדול יותר בבוכנה הגדולה - שתנוע לאט יותר אך בעוצמה רבה יותר. נוצרת כאן הכפלת כוח, אך לגובה קטן. אם שטח הגליל הקטן הוא A ושטח הגליל הגדול הוא S, אזי מחוק פסקל והגדרת הלחץ נובע ש   F S / S = P = F A / A {\displaystyle \ F_{S}/S=P=F_{A}/A} או   F S = ( S A ) F A   {\displaystyle \ F_{S}=\left({\frac {S}{A}}\right)F_{A}\ } מכניקת הזורמים משאבה הידראולית, בוכנה הידראולית רובוטיקה אוטומציה לחץ בנוזלים עומד הידראולי מילון למונחי הידרוליקה | 1951 | 1963 | באתר האקדמיה ללשון העברית הידראוליקה, באתר אנציקלופדיה בריטניקה (באנגלית) הידרוליקה, דף שער בספרייה הלאומית ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.